1Omu biro ebyo Yesu akashangwa naraba omu misiri y'engano aha kiro kya Sabato. Abegesibwabe barumwa enjara, aho babanza kugutura ebikumba by'engano babilya. 2Abafarisayo kubon'ekyo, bamugambira bati, «Olebe, abegesibwa bawe nibakora ekilikutangwa kukora ahali Sabato.» 3Wenene abagambira ati, «Inywe timukashomaga ekyo Daudi yakozire orwo yarumirwe enjara, n'abo yabaire ainabo: 4okwo yatahire Rwensinga ya Ruhanga akalya Omukate gw'Obusinge bwa Ruhanga, ogwo wenene n'abo yabaire ainabo ababaire batalikujuburwa kulya, shana abakuhani bonkai? 5Anga timukashomaga omu Mateka okwo ahali Sabato abakuhani kababa bali Rwensinga bahagaza Sabato, mara batafakaire? 6Kambagambirenu, aha haliho alikukira Rwensinga egyo. 7Kuba nimumanya enshonga y'ekigambo eki, ‹Tindikwenda kitambo, n'inyenda obuganyizi,› timwakuramwire bataina ntambara. 8Aha rw'enshonga Omwana w'Omuntu niwe aba mukama wa Sabato.» 9Yesu arugayo, ataha omu sinagogi yabo. 10Omwo hakaba alimu omuntu akabire omukono. Bamubaza bati, «Nikijuburwa kukiza omuntu ahali Sabato?» Aho bagendeleire kwija kumutoijera. 11Ababaza ati, «N'ohai omuli inywe ayakuba aina entaama, k'entaama egyo yakugwa omu kiina ahali Sabato, atakugikwata akagihyamu? 12Omuntu taina nshonga mpango kushaga ntaama? Kityo okukora kurungi ahali Sabato nikijuburwa.» 13Amara agambira omuntu ogwo ati, «Gorora omukono gwawe.» Omushaija agorora omukonogwe ogwo, gukira, guguma nk'ogundi. 14Kyonkai Abafarisayo baturuka bamugyera omu kyama, bategeka okwo baramwita. 15Yesu kayabimanyire arugayo. Abantu bangi bamuhondera, mara abakiza bona, 16kyonkai abaragira batamuranga. 17Ekyo kikabaho kugobesheleza ekyagambirwe Omurangi Isaya ati, 18«Leba omwiru wange owo ndonkire, omugonzibwa wange anshemelera. Ndamuteka Mwoyo wange aha mutwe, amanyise abanyamahanga amazima. 19Talikungana anga kwomba, nangu n'omuntu kuhulira eirakalye omu mbarabara y'ekigo! 20Talihenda rubingo orwinamire, n'orutambi rulikwaka ekisiliira taliruraza, kuhika orwo alisinga aha rw'okuba muhikiilire; 21kandi Abanyamahanga balimushuubira.» 22Kandi bamuletera empume mara omutita ayabaire aina sitani, amukiza, omutita agamba mara abona. 23Abantu bona batangara mara bagamba bati, «Ogu yakuba mwana wa Daudi?» 24Kyonkai Abafarisayo kababihuliire bagamba bati, «Omuntu ogu amasitani nagabingisa amani ga Belizebuli, mukama wago.» 25Yesu orwo yamanyire ebitekelezo byabo abagambira ati, «Buli ngoma k'ebeganuka yonene yonkai esiliika. Kandi taliho kigo anga nju ebeganuka ekashuba ekemelera. 26Na Sitani k'abinga Sitani, wenene wenkai aba abeganukire. Mbwenu aho engomaye yakuguma etai? 27K'amasitani ndaba ningabingisa amani ga Belizebuli, aho inywe banyu abegesibwa nibagabingisa amani g'ohai? Aha rw'ekyo banyu nibo abegesibwa barabaramura. 28Kyonkai k'amasitani ndaba ningabingisa Mwoyo wa Ruhanga, aho lero obukama bwa Ruhanga bwabagobire. 29Angasi omuntu yakutaha atai omw'Omuntu ow'amani akamunyaga ebye atabandize kuboha ow'amani ogwo akaba nirwo anyaga enjuye? 30Atali hamoi nanye ogwo nanshenga, kandi atashombokya nanye anaganaga. 31Aha rw'ekyo mbagambire, abantu balifakara n'okurogota barogote mara bagarulirwe, kyonkai alirogota ahali Mwoyo Mutakatifu ogwo taligarulirwa. 32N'omuntu alirogota aha Mwana w'Omuntu aligarulirwa, kyonkai alirogota ahali Mwoyo Mutakatifu taligarulirwa, na mu nsi na mw'iguru.» 33«K'ogonza ebiraba birungi, ohiige omuti ogurungi; anga ogonze ebiraba bibi, ohiige omuti ogubi. Omuti gumanyikira aha biraba byagwo. 34Inywe ruzaro rw'enjoka! Mwakugamba mutai ebirungi okwo muli babi? Manya ebijwire aha mutima nibyo akanwa kagamba. 35Omuntu omurungi omw'itungalye elirungi aihyamu ebirungi. Kandi omuntu omubi omw'itungalye elibi aihyamu ebibi. 36Mbagambiire, aha kiro ky'eiramu buli bantu balyetonda buli kigambo kibi ekyo balikugamba. 37Ebigambo eby'ogamba nibyo bilikuhindura mugorogoki mara balikuramulira aha bigambo byawe.» 38Abegesa b'Amateka abandi n'Abafarisayo bagambira Yesu bati, «Mwegesa, nitugonza okore akabonero.» 39Kyonkai abahorora ati, «Omuzarwa ogubi ogu ogushengi nigwenda akabonero; tigulikwija kuhabwa kabonero, shana akabonero ak'omurangi Yona. 40Nk'okwo Yona yamazire ebiro bishatu n'emishana yaho omu nfuru emumizire, nikwo n'Omwana w'Omuntu alimara ebiro bishatu n'emishana yaho omu nyanga. 41Abantu ba Ninive baliimukira kimoi na inywe babatoijere aha kiro ky'eiramu, kuba bonene orwo Yona yabarangiire bakechuza, kandi haliho omuhango kushaga Yona. 42Omukamakazi wa Sheba aha kiro ky'eiramu aliimukira kimoi na inywe abatoijere, aha rw'enshonga akaruga harai muno kwehulilira obumanyi bwa Solomoni, mara aha haliho omuhango kushaga Solomoni.» 43«Orwo Sitani aruga omu muntu araba mbali amaizi gatali nahiga obwikaro, nawe tabubona. 44Aho agamba ati, ‹Ndashuba omwange mbali naba ndugire.› Mara orwo aija ashanga enjuye eli bushai, eyeleleire mara buli kantu kali omu mwanya gwako. 45Nirwo agenda akaleta amasitani agandi mushanju agabi kumushaga, gatahamu gatur'omwo. Omuntu ogwo okwo yaba ali elya nyuma aba mubi kushaga okwo abaire ali orwa mbere. Nikwo n'omuzarwa gubi ogu guliba.» 46Yesu kayabaire aliho nafumolera abantu, leba nyina n'abarumuna bemelera aheru, nibashaba kufumora nawe. 47Aho omuntu omoi amugambira ati, «Leba nyoko na barumuna bawe bemeleire aheru, nibenda kufumora naiwe.» 48Kyonkai wenene ahorora ayamumanyisa ati, «Mawe n'ohai na barumuna bange ni bahai?» 49Aimukya omukono agwolekeize abegesibwabe, agamba ati, «Mawe na barumuna bange nib'aba! 50Ahakuba wena wena akora ekyo Tata asingiire omw'iguru alikwenda niwe murumuna wange, niwe munyanyazi, niwe mawe.»
lug_Latn